open-index/open-wikipedia-markdown huggingface dataset:
Γκαστόν Μπράουν

Ο **Γκαστόν Μπράουν** (Gaston Alfonso Browne, 9 Φεβρουαρίου 1967-) είναι πολιτικός από την Αντίγκουα και Μπαρμπούντα και πρωθυπουργός της νησιωτικής χώρας από τον Ιούνιο του 2014. Ανήκει στο Εργατικό Κόμμα της Αντίγκουα. Είναι ο νεότερος πρωθυπουργός στην ιστορία της χώρας. Προτού ασχοληθεί με την πολιτική, ήταν τραπεζίτης.

## Βιογραφία
### Πρώτα χρόνια
Γεννήθηκε στην Αντίγκουα και συγκεκριμένα στο Πότερς Βίλατζ. Η εφηβική ηλικία ήταν πολύ δύσκολη, καθώς μεγάλωσε με την 80χρονη γιαγιά του. 

### Εκπαίδευση
Φοίτησε στο Δημοτικό Σχολείο Βίλα και στη συνέχεια στο Σχολείο Πριγκίπισσας Μαργαρίτας. Στη συνέχεια παρακολούθησε μαθήματα στο Αστικό Τραπεζικό Κολέγιο (City Banking College) στην Ισπανία, από όπου αποφοίτησε με μπάτσελορ επιστημών στις Τράπεζες και στα Οικονομικά. Έπειτα σπούδασε στο Πανεπιστήμιο της Σαλαμάνκα, αποκτώντας τίτλο MBA στα Οικονομικά.

### Πολιτική σταδιοδρομία
Η πολιτική του σταδιοδρομία ξεκίνησε με την εκλογή του ως βουλευτή, το 1999 στην εκλογική περιφέρεια St. John's City West. Διορίστηκε υπουργός Σχεδιασμού, Βιομηχανίας, Εμπορίου και Δημοσίων Υπηρεσιών κατά την πρώτη του θητεία ως βουλευτή.

## Εκλογές 2014
Έπειτα από η διεξαγωγή των εκλογών του 2014, το κόμμα του κέρδισε την εξουσία, με αποτέλεσμα να διαδεχθεί τον Μπάλντουιν Σπένσερ στο αξίωμα του πρωθυπουργού. Με ηγέτη τον 47χρονο Μπράουν, το  ALP επανήλθε στην εξουσία έπειτα από 10 χρόνια στην αντιπολίτευση, κερδίζοντας  14 επί συνόλου 17 εδρών. Η ορκωμοσία του Μπράουν έγινε στις 13 Ιουνίου 2014.

## Κυκλώνας Ίρμα
Στις 6 Σεπτεμβρίου 2017 ο  Τυφώνας Ίρμα ενέσκηψε στην Μπαρμπούντα, καταστρέφοντας το 95% του νησιού. Τα τηλεπικοινωνιακά και συγκοινωνιακά δίκτυα επίσης καταστράφηκαν, ενώ το 60% των κατοίκων του νησιού έμειναν άστεγοι. 
## Εκλογές 2018
Ο Μπράουν αναδείχθηκε νικητής και των εκλογών του 2018, καθώς το Εργατικό του Κόμμα κέρδισε 15 έδρες στο Κοινοβούλιο. Οι εκλογές έγιναν πρόωρα κατά 15 μήνες.

## Οικογένεια και προσωπική ζωή
Ο Μπράουν είναι παντρεμένος με τη Μαρία Μπερντ, ανεψιά του δεύτερου πρωθυπουργού της χώρας Λέστερ Μπερντ. Το ζεύγος έχουν έναν γιο, τον Πρινς Γκαστόν, ο οποίος είναι ο τέταρτος γιος του Γκαστόν Μπράουν, καθώς έχει άλλα τρία παιδιά πριν  παντρευτεί. Στις 11 Δεκεμβρίου 2017 ανακοινώθηκε ότι η Μαρία θα είναι υποψήφια βουλευτής στις εκλογές του 2018.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί των Αντίγκουα και Μπαρμπούντα
Κατηγορία:Ηγέτες εν ενεργεία
Αγγλοαμερικανικός πόλεμος του 1812

Ο **Πόλεμος του 1812** έγινε μεταξύ του Ηνωμένου Βασιλείου και των Ηνωμένων Πολιτειών Αμερικής από το 1812 ως το 1814 στην ξηρά και την θάλασσα της Βόρειας Αμερικής. Περισσότερη από την μισή από την βρετανική ισχύ αποτελούνταν από Καναδούς εθελοντές επειδή οι Βρετανοί στρατιώτες πολεμούσαν τον Ναπολέοντα στην Ευρώπη. Οι Βρετανοί κατατρόπωσαν τις Αμερικανικές δυνάμεις. Στην αρχή ο πόλεμος αύξησε τα επίπεδα του εθνικισμού στον Καναδά και τις ΗΠΑ.

Οι Αμερικάνοι κήρυξαν πόλεμο εναντίον της Μεγάλης Βρετανίας επειδή οι Βρετανοί καταλάμβαναν με την βία Αμερικανικά καράβια και εξανάγκαζαν τα Αμερικανικά πληρώματα να υπηρετήσουν τον βρετανικό στρατό στους ευρωπαϊκούς πολέμους.

## Ο πόλεμος
Ο πόλεμος ξεκίνησε όταν οι ΗΠΑ επιτέθηκαν στις καναδικές επαρχίες από το 1812 έως το 1813 ωστόσο οι Βρετανοί υπερασπίστηκαν αποτελεσματικά τα εδάφη τους. Το 1813 ο αμερικανικός και ο βρετανικός στόλος ήρθαν αντιμέτωποι στη Λίμνη Ήρι. Την μάχη νίκησαν οι Αμερικάνοι εξασφαλίζοντας τον έλεγχο της λίμνης. Ύστερα οι Αμερικάνοι έκαψαν και λεηλάτησαν το Τορόντο που αργότερα αποκάλεσαν Γιορκ.

Το 1814 περισσότεροι Βρετανοί στρατιώτες έφτασαν στις ΗΠΑ. Έκαψαν την Ουάσινγκτον και επιτέθηκαν στην Βαλτιμόρη. Κατά την διάρκεια αυτή της μάχη ένας δικηγόρος, ο Φράνσις Σκοτ Κι, έγραψε ένα ποίημα. Λόγια αυτού του ποιήματος χρησιμοποιήθηκαν στην σύνθεση του Εθνικού ύμνου των Ηνωμένων Πολιτειών. Η τελευταία μάχη έγινε τον Ιανουάριο του 1815. Οι Βρετανοί επιτέθηκαν στη Νέα Ορλεάνη και έχασαν έναντι του στρατηγού Άντριου Τζάκσον. Η μάχη αυτή διεξήχθη μετά την υπογραφή της συνθήκης ειρήνης.

## Ειρήνη
Οι δύο χώρες υπέγραψαν την ειρήνη της Γάνδης που υποτίθεται θα έληγε τον πόλεμο στις 24 Δεκεμβρίου 1814 στο Βέλγιο. Ο πόλεμος συνεχίστηκε τον Ιανουάριο του 1815 επειδή οι αντίπαλες δυνάμεις δεν πληροφορήθηκαν για την υπογραφή της συνθήκης. Οι δύο πλευρές θεώρησαν ότι κέρδισαν τον πόλεμο αλλά στην πραγματικότητα δεν πραγματοποιήθηκε καμία αλλαγή καθώς οι ΗΠΑ απέτυχαν να καταλάβουν τον Καναδά. Οι Άγγλοι σταμάτησαν να παίρνουν στρατιώτες από τις ΗΠΑ επειδή οι Ναπολεόντειοι Πόλεμοι έληξαν στην Ευρώπη.

Οι περισσότεροι Αμερικάνοι έμαθαν για τη νίκη στη μάχη της Νέας Ορλεάνης πριν μαθευτεί η υπογραφή της ειρήνης. Το ομοσπονδιακό κόμμα που ήταν αντίθετο του πολέμου προκάλεσε δυσαρέσκεια και εξαφανίστηκε.

Κατηγορία:Πόλεμοι
Κατηγορία:Ιστορία των Ηνωμένων Πολιτειών
Κατηγορία:Ιστορία του Ηνωμένου Βασιλείου
Κουκουναριές Σκιάθου

Οι **Κουκουναριές** (μέχρι το το 2001 **Μάραθα**) είναι οικισμός που βρίσκεται στο νησί Σκιάθος, Σποράδες. Σύμφωνα με την απογραφή του 2011, έχουν πληθυσμό 119 κατοίκους. Οι Κουκουναριές είναι γνωστές για τις παραλίες τους, με ονομαστή την ομώνυμη παραλία με χρυσή άμμο, όπου βρίσκεται και το καταδυτικό κέντρο Σκιάθου. Άλλες παραλίες είναι η Μπανάνα, ο όρμος Ελιάς, το λιμάνι του Ξέρξη, η Αγία Ελένη και τα Μαράθα. Επίσης έχει και το βουνό Τραχαλόμαντρα. Στην παραλία της χρυσής άμμου υπάρχει και ένας υδροβιότοπος όπου κατοικούν σπάνια είδη πτηνών και φυτών. Κατά την μεταπολεμική περίοδο του Β' παγκοσμίου πολέμου ανήκαν στον κ. Νικόλαο Αρμαμέντο, όμως του αφαιρέθηκαν με υποχρεωτική απαλλοτρίωση για την κατασκευή κυρίως του ξενοδοχείου Ξενία.

## Ονομασία
Η ονομασία Κουκουναριές προέρχεται από τα δέντρα που υπάρχουν εκεί τις Κουκουναριές.

## Παραλία
Η ομώνυμη παραλία των Κουκουναριών ονομάζεται Χρυσή Άμμος, εξαιτίας του χρώματος της άμμου που λαμπιρίζει.
Είναι μία από τις ομορφότερες παραλίες της Ελλάδας και το καλοκαίρι κατακλύζεται από χιλιάδες τουρίστες από όλο τον κόσμο. Υπάρχουν πολλές καντίνες και κέντρα διασκέδασης. Επίσης μπορεί κανείς να κάνει θαλάσσιο σκι και μπορεί να πάρει κανό, θαλάσσιο ποδήλατο και να κάνει parasailing. Τα νερά της είναι πεντακάθαρα. Έχει βραβευτεί με Γαλάζια Σημαία.

Η παρακείμενη λίμνη, το δάσος και ο κόλπος της περιοχής συγκαταλέγονται στους προστατευόμενους βιότοπους του δικτύου Natura 2000. 
thumb|250px|Παραλία στις Κουκουναριές

## Παραπομπές


Κατηγορία:Σκιάθος
Κατηγορία:Παραλίες της Ελλάδας
Ξάνεμος Σκιάθου

Ο **Ξάνεμος** είναι οικισμός της Σκιάθου και έχει, σύμφωνα με την απογραφή του 2011, πληθυσμό 143 κατοίκους. Βρίσκεται στα ανατολικά του κεντρικού κυρίως νησιού, περίπου 2,5 χιλιόμετρα από την πόλη της Σκιάθου, κοντά στο αεροδρόμιο, και έχει τρεις βοτσαλωτές παραλίες με θέα προς τη Σκόπελο. Στην περιοχή υπάρχει ξενοδοχείο. Στο όρος Κεφάλα στον Ξάνεμο έχει ανακαλυφθεί προϊστορικός οικισμός Πελασγών, δηλαδή των πρώτων κατοίκων της Σκιάθου.

## Παραπομπές


Κατηγορία:Σκιάθος
Κατσαρός Σκιάθου

Ο **Κατσαρός** ή **Κατσαρού** είναι οικισμός της Σκιάθου, ο οποίος έχει 39 κατοίκους σύμφωνα με την απογραφή του 2011. Βρίσκεται στο κεντρικό τμήμα του νησιού πάνω από την παραλία (Μεγάλος) Βασιλιάς, με θέα νοτιοανατολικό τμήμα του νησιού. Η παραλία πήρε το όνομά της από το γεγονός ότι η παραλία ήταν τόπος ανάπαυσης των βυζαντινών αυτοκρατόρων. Είναι βραβευμένη με γαλάζια σημαία. Ο Κατσαρός βρίσκεται έξι χιλιόμετρα νοτιοδυτικά της πόλη της Σκιάθου. Αποτελείται κυρίως από διάφορα κτήματα που ανήκουν στους κατοίκους και από ελαιώνες και πευκώνες.

## Παραπομπές


Κατηγορία:Σκιάθος
Καλύβια Σκιάθου

Τα **Καλύβια** είναι ο μεγαλύτερος οικισμός της Σκιάθου μετά την πόλη της Σκιάθου, με 312 κατοίκους σύμφωνα με την απογραφή του 2011. Τα Καλύβια αναγνωρίστηκαν ως οικισμός το 1961 αλλά καταργήθηκαν το 1971, για να ξαναδημιουργηθούν το 2001, όταν είχαν 179 κατοίκους. Σήμερα διοικητικά υπάγεται στο δήμο Σκιάθου της περιφερειακής ενότητας Σποράδων της περιφέρειας Θεσσαλίας. Κοντά στα Καλύβια βρίσκεται η παραλία Λεχούνι. Στα Καλύβια σήμερα λειτουργούν αρκετά ενοικιαζόμενα δωμάτια.

## Παραπομπές


Κατηγορία:Σκιάθος
Κύπελλο Ισπανίας ποδοσφαίρου ανδρών 1956

Το κύπελλο Ισπανίας 1956 ήταν η 52η φορά που διοργανώθηκε το κύπελλο.

## Γύρος των 16

## Προημιτελικά

## Ημιτελικά

### Επανάληψη

Εσπανιόλ  0-3  **[[Ατλέτικο Μαδρίτης]]**

## Τελικός

*Κύριο θέμα: [[Τελικός κυπέλλου Ισπανίας 1956]]*

Ο τελικός έγινε στις 24 Ιουνίου 1956 με τη Αθλέτικ Μπιλμπάο να επικρατεί με 2-1 της Ατλέτικο Μαδρίτης.
 

Κυπελλο Ανδρων 1956
Κατηγορία:Εγχώρια ποδοσφαιρικά κύπελλα 1956
Orion

Το **Orion** (Ωρίων) είναι επανδρωμένο διαστημικό σκάφος της NASA και  μέρος του προγράμματος Άρτεμις. Κατασκευάστηκε με στόχο την επιστροφή του ανθρώπου στη Σελήνη και την κατάκτηση του Άρη από τον άνθρωπο. Το πλήρωμα θα είναι από 4 άτομα. Αρχικά θα μεταφέρει αστροναύτες στον σεληνιακό σταθμό **Gateway**. Η πρώτη του επανδρωμένη αποστολή, προβλέπεται να πραγματοποιηθεί το 2024. Το 2025 θα γίνει η πρώτη του αποστολή στη Σελήνη και γύρω στο 2030 στον Άρη. Πυραυλικός του φορέας θα είναι τo ΔΣΕ (Διαστημικό Σύστημα Εκτόξευσης).

## Εξωτερικοί σύνδεσμοι
* 
* 
* ESA Photo Gallery
* Mission concept for combined Orion/Sample return

Κατηγορία:Επανδρωμένα διαστημικά σκάφη
Κατηγορία:Εξερεύνηση της Σελήνης
Κατηγορία:Εξερεύνηση του Άρη
Κατηγορία:NASA
Κατηγορία:Διαστημικό πρόγραμμα των ΗΠΑ
BBC One Σκωτία

Το **BBC One Σκωτία** είναι τηλεοπτικός σταθμός του BBC Σκωτίας. Η έδρα του σταθμού είναι στη Γλασκώβη.

Στις 6 Οκτωβρίου του 2006, ο σταθμός άλλαξε προφίλ, εφ' όσον είναι μέρος του δικτύου BBC One. Μία από τις αλλαγές είναι η προσθήκη του "Scotland" στο λογότυπο του καναλιού.

Στις 14 Ιανουαρίου του 2013, ξεκίνησε να εκπέμπει το υψηλής ευκρίνειας κανάλι του BBC One Σκωτίας, το οποίο εκπέμπει στην επίγεια ψηφιακή τηλεόραση της Σκωτίας.

## Μετάδοση
Ο σταθμός εκπέμπει επίγεια στη Σκωτία και μέσω δορυφόρου και καλωδιακής τηλεόρασης στο υπόλοιπο Ηνωμένο Βασίλειο. Επιπλέον ο σταθμός εκπέμπει και διαδικτυακά από την υπηρεσία BBC iPlayer.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Σκωτσέζικοι τηλεοπτικοί σταθμοί
Κατηγορία:British Broadcasting Corporation
Κατηγορία:BBC Scotland
Αύγουστος Ντε Μόργκαν

Ο **Αύγουστος Ντε Μόργκαν**  (Αγγλ.:**Augustus De Morgan**, 27 Ιουνίου 1806 -  18 Μαρτίου 1871) ήταν Βρετανός μαθηματικός και  επιστήμονας της λογικής. 

## Συνταξιοδότηση και θάνατος
Το 1866 ο πρόεδρος της ψυχικής φιλοσοφίας στο Πανεπιστήμιο χήρεψε. Ο James Martineau, ένας κληρικός Ουνιταριανιστής και καθηγητής της ψυχικής φιλοσοφίας, συστήθηκε επίσημα από τη Γερουσία στο Συμβούλιο. Στο Συμβούλιο, όμως, υπήρχαν κάποιοι που δεν συμφωνούσαν να υπάρχει ένας Ουνιταριανιστής κληρικός, και άλλοι που αντιτάχθηκαν στη θεϊστική φιλοσοφία. Ο Ντε Μόργκαν έκρινε ότι το παλιό πρότυπο της θρησκευτικής ουδετερότητας ήταν πολύ κατώτερο, και αμέσως παραιτήθηκε στην ηλικία των 60 ετών. Οι μαθητές τού του εξασφάλισαν μια σύνταξη των 500 λίρων ετησίως, αλλά πολλές κακοτυχίες ακολούθησαν. Δύο χρόνια αργότερα, ο γιος του, ο George - ο «νέος Bernoulli», όπως του άρεσε να τον αποκαλεί ο Αύγουστος - έχασε τη ζωή του. Έπειτα από αυτό το συμβάν ακολούθησε και ο θάνατος της κόρης του. Πέντε χρόνια μετά την παραίτησή του από το Πανεπιστήμιο το 1866, ο Ντε Μόργκαν πέθανε από νευρική κατάπτωση στις 18 Μαρτίου 1871.

## Κληρονομία
Πέρα από την μαθηματική του κληρονομία η έδρα της μαθηματικής κοινωνίας του Λονδίνου ονομάζεται «De Morgan House»(Οίκος του Ντε Μοργκαν) και η φοιτητική ένωση του μαθηματικού τμήματος του πανεπιστημιακού κολεγίου του Λονδίνου ονομάζεται «Augustus De Morgan Society» (Εταιρεία Αυγούστου Ντε Μοργκαν)

## Δείτε επίσης
* Ο κρατήρας Ντε Μόργκαν της Σελήνης έχει πάρει το όνομά του από τον Αύγουστο Ντε Μόργκαν.

## Παραπομπές


Κατηγορία:Άγγλοι μαθηματικοί
Κατηγορία:Μαθηματικοί του 19ου αιώνα
Μάχη του Βουκουρεστίου

Η **Μάχη του Βουκουρεστίου** (γνωστή και ως *Αμυντική Επιχείρηση Άρτζες-Νεάζλοβ*) ήταν μια σημαντική μάχη στα πλαίσια της ρουμανικής εκστρατείας του Πρώτου Παγκοσμίου Πολέμου και έληξε με την κατάληψη του Βουκουρεστίου από τις Κεντρικές Δυνάμεις. Η κατάληψη του Βουκουρεστίου ανάγκασε την κυβέρνηση της Ρουμανίας να μεταφέρει την πρωτεύουσα στο Ιάσιο, ενώ τα απομεινάρια του ρουμανικού στρατού υποχώρησαν στη Μολδαβία και υποστήριξαν την ρουμανική κυβέρνηση στο Ιάσιο. Ο μεγάλος αριθμός στρατευμάτων που έλαβε μέρος στη μάχη και η τεράστια έκταση των επιχειρήσεων καθιστά τη μάχη του Βουκουρεστίου ως μια από τις πιο πολύπλοκες μάχες που έλαβαν χώρα στη Ρουμανία κατά τη διάρκεια του Πρώτου Παγκοσμίου Πολέμου.

Το Βουκουρέστι απελευθερώθηκε μετά την παράδοση των Κεντρικών Δυνάμεων το 1918.

## Παραπομπές


Κατηγορία:Ιστορία της Ρουμανίας κατά την διάρκεια του Α΄ Παγκοσμίου Πολέμου
κατηγορία:Η Ρωσία κατά τον Α΄ Παγκόσμιο Πόλεμο
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
κατηγορία:Ιστορία της Αυστροουγγαρίας κατά την διάρκεια του Α΄ Παγκοσμίου Πολέμου
Βουκουρεστιου
Ζοάο Πεσόα

Το **Ζοάο Πεσόα** ή **Ζοάο Πεσσόα** (πορτογαλικά: *João Pessoa*, προφορά: [ʒuˈɐ̃w peˈsoɐ]) είναι η πρωτεύουσα της βραζιλιάνικης πολιτείας Παραΐμπα, στην βορειοανατολική Βραζιλία. Σύμφωνα με υπολογισμούς του 2013, η Ζοάο Πεσόα έχει 769.604 κατοίκους και είναι η 23η πολυπληθέστερη πόλη στη χώρα. Η πόλη αναφέρεται ως η ανατολικότερη πόλη της ηπειρωτικής Αμερικής, με γεωγραφικό μήκος στο Πόντα ντος Σεΐσας 34°47′35″ Δ. Βρίσκεται 125 χιλιόμετρα βόρεια του Ρεσίφε και 180 χιλιόμετρα νότια του Νατάλ.
## Ιστορία
Το Ζοάο Πεσόα ιδρύθηκε το 1585 στο όνομα των βασιλικών κτημάτων και χαρακτηρίστηκε αμέσως πόλη, γεγονός που την κατατάσει ως την τρίτη παλαιότερη πόλη στη Βραζιλία. Η πόλη ιδρύθηκε με το όνομα Νόσα Σενιόρα ντας Νέβες (Nossa Senhora das Neves), αλλά με την υποταγή του πορτογαλικού στέμματος στο ισπανικό η πόλη μετονομάστηκε σε Φιλίπια ντε Νόσα Σενιόρα ντας Νέβες. Στην πόλη άνθισε το έμποριο ζάχαρης από ζαχαροκάλαμα, με 18 μύλους να λειτουργούν στην πόλη στις αρχές του 17ου αιώνα. Η πόλη κατακτήθηκε από τους Ολλανδούς το 1634 και οι Πορτογάλοι την ανέκτησαν το 1654. Η πόλη πήρε το όνομα Παραΐμπα, όνομα το οποίο διατήρησε μέχρι το 1930, όταν και πήρε το σημερινό της όνομα από τον κυβερνήτη της πολιτείας Ζοάο Πεσσόα Καβαλακάντι ντι Αλμπουκέρκι. Η πόλη αναπτύχθηκε σημαντικά μέχρι τα μέσα του 19ου αιώνα ενώ με την ανάπτυξη του εμπορείου στους νότιους ωκεανός η ανάπτυξη της πόλης επιταχύνθηκε. Μια λιμνοθάλασσα που υπήρχε ανάμεσα στη πόλη και τις παραλίες αποξηράνθηκε το 1910 βοηθώντας στην επέκταση των ορίων της πόλης και στην αστικοποίησή
## Δόμηση
Η πόλη διαθέτει παραλιακό μέτωπο μήκους 20 χιλιομέτρων στο οποίο δεν επιτρέπεται η κατασκευή κτιρίων με περισσότερους από τέσσερις ορόφους. Το ιστορικό κέντρο της πόλης αποτελεί από το 2007 μνημείο εθνικής κληρονομιάς.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Μάχη του Ντόμπριτς

Η **Μάχη του Ντόπριτς** έλαβε χώρα στις 5-7 Σεπτεμβρίου 1916 μεταξύ των βουλγαρικών και των ρουμανικών δυνάμεων στο πλαίσιο της ρουμανικής εκστρατείας του Πρώτου Παγκοσμίου Πολέμου. Παρά το αριθμητικό μειονέκτημα, η 3η Βουλγαρική Στρατιά νίκησε και κατέλαβε τη Νότια Δοβρουτσά, αναγκάζοντας τις ρωσικές και τις ρουμανικές δυνάμεις να υποχωρήσουν στα βόρεια - οι βουλγαρικές δυνάμεις επικράτησαν ξανά στη γραμμή Όλτινα-Κάρα Όμερ-Μανγκάλια.  

## Παραπομπές


## Πηγές
*"Българската армия в Световната война 1915-1918",Том VIII;София 1939.

κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
κατηγορία:Η Ρωσία κατά τον Α΄ Παγκόσμιο Πόλεμο
Κατηγορία:Ιστορία της Ρουμανίας κατά την διάρκεια του Α΄ Παγκοσμίου Πολέμου
κατηγορία:Μάχες του Α' Παγκοσμίου Πολέμου
ReLoad

**ReLoad** είναι ο τίτλος του έβδομου στούντιο δίσκου του Αμερικάνικου Heavy Metal συγκροτήματος Metallica, ο οποίος κυκλοφόρησε στις 18 Νοεμβρίου του 1997 μέσω της δισκογραφικής εταιρείας "Elektra Records". 

## Ιστορία του δίσκου
Το "*ReLoad*" ηχογραφήθηκε στο "The Plant" του Σοσαλίτο της Καλιφόρνια, με παραγωγό τον Μπομπ Ροκ. Αρχικός σκοπός του συγκροτήματος ήταν να κυκλοφορήσει το "*[[Load]]*" σαν διπλό άλμπουμ, αλλά προβλήματα με τον αριθμό των νέων κομματιών οδήγησαν τα μέλη των Metallica στο να εκδώσουν τα μισά τραγούδια το 1996 και να συνεχίσουν να δουλεύουν πάνω στα υπόλοιπα για μία μελλοντική κυκλοφορία.

Αυτή ήταν η τελευταία στούντιο ηχογράφηση με νέο υλικό που έκανε ο μπασίστας Τζέισον Νιούστεντ με τους Metallica, αφού αποχώρησε πριν τις ηχογραφήσεις του επόμενου τους στούντιο δίσκου, "*[[St. Anger]]*". Το εξώφυλλο είναι δημιουργία του Αντρές Σεράνο και είναι η εικόνα ούρων και αίματος πάνω σε πλεξιγκλάς.
Οι κριτικές για τον δίσκο ήταν μέτριες προς θετικές με το "Allmusic" να του δίνει τρία αστέρια με άριστα τα πέντε, το "Sputnik Music" 2,5 / 5, το "Metal Archives" 58%, το "Rolling Stone" 3 / 5, το "Ultimate Guitar" 7,8 / 10  και το "Metal Storm" 6,1 / 10.
Οι πωλήσεις του δίσκου ήταν μεγάλες αλλά όχι στο ίδιο επίπεδο με αυτό των προηγούμενων κυκλοφοριών του συγκροτήματος. Το "*ReLoad*" σκαρφάλωσε στην κορυφή του Billboard στις Ηνωμένες Πολιτείες και έχει βραβευθεί ως τετραπλά πλατινένιο. Επίσης, έφθασε στο # 1 στη Γερμανία, τη Νορβηγία, τη Νέα Ζηλανδία, την Αυστρία, τη Σουηδία και τη Φινλανδία, ενώ ανέβηκε στην τέταρτη θέση των βρετανικών τσαρτ.
Η περιοδεία για την προώθηση του άλμπουμ ξεκίνησε στις 22 Αυγούστου 1997 από το Άσσελτ του Βελγίου με τους Metallica να δίνουν τρεις συναυλίες με την ονομασία "Blitzkrieg '97". Ακολούθησαν έξι εμφανίσεις το Νοέμβριο του 1997 με τίτλο "Re-Load Promo Tour", για να συνεχίσουν τον Απρίλιο και τον Μάιο του 1998 στην Αυστραλία, τη Νέα Ζηλανδία, τη Νότια Κορέα και την Ιαπωνία. Η βορειοαμερικανική περιοδεία του συγκροτήματος ξεκίνησε στα τέλη Ιουνίου του 1998 και ολοκληρώθηκε στις 13 Σεπτεμβρίου μετά από 39 ζωντανές εμφανίσεις.

## Τραγούδια
*Όλα τα τραγούδια γραμμένα από τους [[Τζέιμς Χέτφιλντ]], [[Λαρς Ούλριχ]] και [[Κιρκ Χάμμετ]], εκτός από τα σημειωμένα*

## Θέσεις τσαρτ

## Βραβεία

## Μέλη των Metallica
Η σύνθεση του συγκροτήματος κατά τις ηχογραφήσεις του "***ReLoad***" είχε την εξής μορφή:
* Τζέιμς Χέτφιλντ - κιθάρα, κύρια φωνητικά
* Κερκ Χάμμετ - κιθάρα
* Τζέισον Νιούστεντ - μπάσο, φωνητικά
* Λαρς Ούλριχ - τύμπανα

;Γκεστ συμμετοχές
* Μάριαν Φέιθφουλ - φωνητικά στο "*The Memory Remains*"
* Μπερνάντο Μπιγκάλι - βιολί στο "*Low Man's Lyric*"
* Ντέιβιντ Μάιλς - οργανέτο στο "*Low Man's Lyric*"
* Τζιμ ΜακΓκίλβεραϊ - κρουστά

## Παραπομπές


## Πηγές
* ReLoad - Metallica | Songs, Reviews, Credits, Awards | AllMusic
* Metallica - ReLoad (album review ) | Sputnikmusic
* Metallica - ReLoad - Encyclopaedia Metallum: The Metal Archives
* Metallica - ReLoad review - Metal Storm

Κατηγορία:Άλμπουμ του 1997
Κατηγορία:Άλμπουμ των Metallica
Εΐτζι Καβασίμα

Ο **Είτζι Καoυασίμα**(, Γιόνο, Ιαπωνία, 20 Μαρτίου 1983) είναι Ιάπωνας επαγγελματίας ποδοσφαιριστής που αγωνίζεται στη θέση του τερματοφύλακα για τη Σταντάρ Λιέγης και την Εθνική Ιαπωνίας.

Κατά τη διάρκεια της καριέρας του με συλλόγους έχει κερδίσει το πρωτάθλημα του Τζέι Λιγκ ενώ έχει ψηφισθεί στην καλύτερη ομάδα της διοργάνωσης το 2007. Στο Βέλγιο οι οπαδοί της Λιρς τον ψήφισαν καλύτερο ποδοσφαιριστή για δύο συνεχόμενες χρονιές.

Είναι ο βασικός τερματοφύλακας της εθνικής του ομάδας από το Παγκόσμιο Κύπελλο του 2010. Συμμετείχε στην κατάκτηση του Κυπέλλου Ασίας από την Ιαπωνία το 2011 όταν και ψηφίσθηκε καλύτερος τερματοφύλακας του τελικού. Υπερασπίζεται το τέρμα της Ιαπωνίας και στο Παγκόσμιο Κύπελλο του 2014.

## Παραπομπές


Κατηγορία:Ποδοσφαιριστές Όμιγια Αρουντίτζα
Κατηγορία:Ποδοσφαιριστές Ναγκόγια Γκράμπους
Κατηγορία:Ποδοσφαιριστές Καβασάκι Φροντάλε
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Εθνικής Ιαπωνίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ιάπωνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ιαπωνίας Κ20
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ιάπωνες ποδοσφαιριστές στο εξωτερικό
Κατηγορία:Ποδοσφαιριστές Ασιατικού Κυπέλλου Εθνών 2007
Κατηγορία:Ποδοσφαιριστές Παγκοσμίου Κυπέλλου 2022
Δημοκλής ο Φυγελεύς

Ο **Δημοκλής ο Φυγελεύς** (ή *Πυγελεύς*) ήταν ένας από τους αρχαιότερους Έλληνες λογογράφους. Έζησε, σύμφωνα με τον Διονύσιο τον Αλικαρνασσέα, πριν από τον Πελοποννησιακό πόλεμο, κατά πάσα πιθανότητα τον 5ο π.Χ. αιώνα.

Δεν γνωρίζουμε σχεδόν τίποτα για τη ζωή του. Από το έργο του διεσώθη ένα μόνο απόσπασμα που το αναφέρει ο Στράβων επικαλούμενος τον Δημήτριο τον Σκήψιο. Σύμφωνα με αυτό, κατά τη διάρκεια της βασιλείας του Ταντάλου έγιναν μεγάλοι σεισμοί στη Μικρά Ασία, αισθητοί σε όλη τη Λυδία, την Ιωνία και την Τρωάδα. Χωριά και κωμοπόλεις καταποντίστηκαν τότε, το όρος Σίπυλο υπέστη μεγάλες καταστροφές, έλη μετατράπηκαν σε λίμνες και η Τροία κατακλύστηκε από τα νερά της θάλασσας.

## Παραπομπές


κατηγορία:Αρχαίοι Έλληνες ιστορικοί
Ηλιόπουλος

Το ελληνικό επώνυμο **Ηλιόπουλος**, που ετυμολογικά σημαίνει «γιος του Ηλία», μπορεί να αναφέρεται σε κάποιο από τα παρακάτω πρόσωπα:

## Αγωνιστές της Επαναστάσης του 1821
* Αθανάσιος Ηλιόπουλος, επονομαζόμενος **Φιλαντρής**, καταγόμενος από τη Μαντίνεια, αγωνιστής στην Επανάσταση του 1821 που πήρε μέρος στις μάχες της Αρκαδίας και αναφέρεται κατά τον αποκλεισμό και την καταστροφή του Δράμαλη. 
* Αναστάσιος Ηλιόπουλος, αγωνιστής στην Επανάσταση του 1821 από την Κάρυστο της Γορτυνίας..
* Ανδρέας Ηλιόπουλος, αγωνιστής στην Επανάσταση του 1821 από την Αγία Ευθυμία της Παρνασσίδας.
* Αντώνιος Ηλιόπουλος, κληρικός από το Αρκουδόρεμα της Αρκαδίας που πήρε μέρος στην Επανάσταση του 1821.
* Γεώργιος Ηλιόπουλος, οπλαρχηγός από την Αρκαδία, που πήρε μέρος στις μάχες εναντίον του Δράμαλη και Ιμπραήμ το 1821.
* Γεωργίτσας Ηλιόπουλος, αγωνιστής στην Επανάσταση του 1821 από την Τρίπολη και συναγωνιστής του Θ. Κολοκοτρώνη στην Επανάσταση του 1821.
* Γρηγόριος Ηλιόπουλος, αγωνιστής στην Επανάσταση του 1821 από το Άστρος Κυνουρίας.
* Θεόδωρος Ηλιόπουλος (πέθανε το 1860), Φιλικός, γραμματικός και παραγωγός πυρίτιδας στην Επανάσταση του 1821.
* Μελέτιος Ηλιόπουλος (πέθανε το 1860), Φιλικός και αγωνιστής στην Επανάσταση του 1821.
* Νικόλαος Ηλιόπουλος, αγωνιστής στην Επανάσταση του 1821.
* Παναγιώτης Ηλιόπουλος, προεστός από τη Δημητσάνα που συμμετείχε στην παραγωγή πυρίτιδας και πολέμησε μαζί με τη σύζυγό του Ευγενικούλα σε πολλές επιχειρήσεις στην Επανάσταση του 1821.
* Πανουργιάς (Παναγιώτης) Ηλιόπουλος, από την Παλούμπα Γορτυνίας, αγωνιστής στην Επανάσταση του 1821.
* Σπύρος Ηλιόπουλος, οπλαρχηγός Κυνουρίας από τα Βέρβαινα που είχε τον βαθμό του εκατόνταρχου όταν σκοτώθηκε το 1825 πολεμώντας εναντίον του Ιμπραήμ.

## Άλλα πρόσωπα
* Άγγελος Ηλιόπουλος (20ός αι.), δημοσιογράφος και συγγραφέας
* Ασημάκης Ηλιόπουλος (1838-1904), γεωπόνος
* Βαγγέλης Ηλιόπουλος (γενν. 1964), συγγραφέας παιδικής λογοτεχνίας
* Βασίλειος Ηλιόπουλος (1885-;), λογοτέχνης
* Βασίλης Ηλιόπουλος (1966 - 26 Φεβρουαρίου 1989), πρωταθλητής της ξιφασκίας και βαλκανιονίκης, φονευθείς σε τροχαίο
* Δημήτριος Ηλιόπουλος (γενν. 1953), πρέσβης
* Ευστάθιος Ηλιόπουλος (1816-1881), αρεοπαγίτης και υπουργός δικαιοσύνης
* Ηλίας Ηλιόπουλος (γενν. 1903), βιομήχανος
* Ηλίας Ηλιόπουλος (γεν. 1944), στιχουργός. 
* Ιωάννης Ηλιόπουλος (γενν. 1940), θεωρητικός φυσικός των στοιχειωδών σωματιδίων
* Κωνσταντίνος Ηλιόπουλος (γενν. 1911), καθηγητής της λατινικής φιλολογίας στο Πανεπιστήμιο Αθηνών
* Νάσος Ηλιόπουλος (γενν. 1983), υφυπουργός Εργασίας, Κοινωνικής Ασφάλισης και Κοινωνικής Αλληλεγγύης
* Ντίνος Ηλιόπουλος (1913-2001), ηθοποιός
* Νικόλαος Ηλιόπουλος (1901-1984), αντιπρόεδρος Αρείου Πάγου
* Σταύρος Ηλιόπουλος (1904-1982), δικηγόρος και πολιτικός της Αριστεράς
* Τιμολέων Ηλιόπουλος (1856-1932), καθηγητής του ποινικού δικαίου, ακαδημαϊκός και υπουργός

## Παραπομπές
BBC Two Βόρεια Ιρλανδία

Το **BBC Two Βόρεια Ιρλανδία** είναι ψηφιακός τηλεοπτικός σταθμός του BBC Northern Ireland και εκπέμπει στη Βόρεια Ιρλανδία.

Μέχρι τις 28 Οκτωβρίου του 2006 το κανάλι εξέπεμπε και στην αναλογική αλλά και στη ψηφιακή τηλεόραση. Το κανάλι στη ψηφιακή τηλεόραση, από τις 18:00 μέχρι και τα μεσάνυχτα, έκλεινε, επειδή μοιράζονταν τη συχνότητα με το τηλεοπτικό κανάλι BBC Choice Βόρεια Ιρλανδία, το οποίο πλέον έχει κλείσει. Τώρα το BBC Two Βόρεια Ιρλανδία εκπέμπει 24 ώρες το 24ωρο.

## Μετάδοση
Ο σταθμός εκπέμπει μέσω επίγειας ψηφιακής τηλεόρασης στη Βόρεια Ιρλανδία και μέσω δορυφόρου και καλωδιακής τηλεόρασης στο υπόλοιπο Ηνωμένο Βασίλειο.

## Πρόγραμμα
Το κανάλι, σε αντίθεση με το κανονικό BBC Two, εκπέμπει κανονικό δελτίο ειδήσεων και κανονικό δελτίο καιρού.

## Εξωτερικοί σύνδεσμοι
*Επίσημη Ιστοσελίδα

Κατηγορία:Τηλεοπτικοί σταθμοί στη Βόρεια Ιρλανδία
Κατηγορία:British Broadcasting Corporation
Κατηγορία:BBC Northern Ireland
Μάχη του Καϊμακτσαλάν

Η **Μάχη του Καϊμακτσαλάν** ήταν πολεμικό επεισόδιο εντός Ελληνικού εδάφους, στα πλαίσια του Μακεδονικού Μετώπου του Πρώτου Παγκοσμίου Πολέμου μεταξύ των βουλγαρικών και των σερβικών δυνάμεων.

Η μάχη έλαβε χώρα από τις 12 μέχρι τις 30 Σεπτεμβρίου 1916, όταν ο σερβικός στρατός προσπάθησε να καταλάβει την κορυφή του Προφήτη Ηλία ενώ ανάγκασε τους Βούλγαρους να υποχωρήσουν στο Μορίχοβο, όπου σχημάτισαν νέες αμυντικές γραμμές. Την περίοδο 26-30 Σεπτεμβρίου, η κορυφή του Προφήτη Ηλία άλλαξε πολλές φορές χέρια μέχρι να την καταλάβουν οριστικά οι Σέρβοι στις 30 Σεπτεμβρίου.

Η μάχη έληξε με σοβαρές απώλειες και για τις δύο πλευρές. Οι Σέρβοι έχασαν περίπου 10.000 στρατιώτες μέχρι τις 23 Σεπτεμβρίου. Οι βουλγαρικές μονάδες έχασαν 90 άνδρες κατά μέσο όρο και ένα σύνταγμα έχασε κατά μέσο όρο 73 αξιωματικούς και 3.000 άνδρες.

Από την άποψη της στρατηγικής, η μάχη δεν ήταν μεγάλη επιτυχία για τους Συμμάχους εξαιτίας του επικείμενου χειμώνα που καθιστούσε περαιτέρω στρατιωτικές επιχειρήσεις σχεδόν αδύνατες.

Σήμερα, στην κορυφή του Προφήτη Ηλία, εντός της Ελληνικής επικράτειας, κοντά στα σύνορα Ελλάδας - Βόρειας Μακεδονίας, υπάρχει μια μικρή εκκλησία όπου βρίσκονται τα κρανία των νεκρών Σέρβων στρατιωτών - η εκκλησία αυτή θεωρείται πολιτιστικός χώρος και είναι τουριστικό αξιοθέατο.

## Παραπομπές



## Πηγές

*Alan Palmer "The Gardeners of Salonika"
* 

## Εξωτερικοί σύνδεσμοι
* The battle of Kajmakchalan, Η μάχη του Καϊμακτσαλάν

Κατηγορία:Η Ελλάδα κατά τον Α΄ Παγκόσμιο Πόλεμο
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
κατηγορία:Μάχες του Α' Παγκοσμίου Πολέμου
Κατηγορία:Μάχες Σερβικού στρατού
Κατηγορία:Ιστορία της Πέλλας
Κύπελλο Ισπανίας ποδοσφαίρου ανδρών 1939

Το κύπελλο Ισπανίας 1939 ήταν η 35η φορά που διοργανώθηκε το κύπελλο.

## Γύρος των 12

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 1939]]*

[thumb|centre|167px|<center>'''Κυπελλούχος Ισπανίας 1939'''<br>'''[Σεβίλλη ΦΚ''']]

Κυπελλο Ανδρων 1939
Κατηγορία:Εγχώρια ποδοσφαιρικά κύπελλα 1939
Πριόλιθος Αχαΐας

Ο **Πριόλιθος**, επίσης γνωστός ως **Συρμπάνι**, είναι ορεινό χωριό της πρώην Επαρχίας Καλαβρύτων του Νομού Αχαΐας που σήμερα αποτελεί Τοπική Κοινότητα του «Καλλικρατικού» Δήμου Καλαβρύτων. Είναι χτισμένο στις ανατολικές παρυφές του ορεινού όγκου του Ερυμάνθου και συγκεκριμένα στο βουνό Ζέμπι σε υψόμετρο περίπου 850 μέτρων, καθώς και νοτιοδυτικά των Καλαβρύτων. Από την περιοχή του χωριού πηγάζει και ο Βουραϊκός ποταμός.

Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Πριόλιθου ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων.

Ο πληθυσμός του οικισμού σύμφωνα με την απογραφή του 2011 είναι 91 κάτοικοι.

## Πρόσωπα
* Νάντια Κοντογεώργη, ηθοποιός
* Θανάσης Κοντογεώργης, δικηγόρος, πολιτικός
* Παναγιώτης Κοντογεώργης, βουλευτής
* Παναγιώτης Μανεσιώτης: χημικός, καθηγητής στο Πανεπιστήμιο του Μπέλφαστ

## Παραπομπές


## Πηγές

* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση

* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πριόλιθου Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Μπαρτολομέου ντε Γκουσμάο

Ο **Μπαρτολομέου Λορένσο ντε Γκουσμάο** (*Bartolomeu Lourenço de Gusmão*, Δεκέμβριος 1685 - 18 Νοεμβρίου 1724) ήταν Πορτογάλος ιερέας και φυσιοδίφης από την αποικία της Βραζιλίας, γνωστός από την εργασία του σχετικά με το σχεδιασμό αερόπλοιων ελαφρύτερων από τον αέρα.

Γεννήθηκε στη Βραζιλία το 1685 και πέθανε στο Τολέδο της Ισπανίας το 1724. Ιησουίτης ιερέας, γνώστης της αεροστατικής, της κρυπτογραφίας, της υδραυλικής, της ιστορίας, της λογοτεχνίας, των μαθηματικών και της θεολογίας, υπήρξε προστατευόμενος του βασιλιά της Πορτογαλίας, από τον οποίο ζήτησε την ευρεσιτεχνία για το "εργαλείο μεταφοράς στον αέρα" το 1709. Αν όλα πήγαιναν καλά, φιλοδοξούσε να μεταφέρει εναέρια ως 10 άτομα με το παράξενο πλεούμενό του στις Ινδίες.

## Παραπομπές


Κατηγορία:Πορτογάλοι
Κατηγορία:Βραζιλιάνοι
Κατηγορία:Φυσιοδίφες
Βιτόρια (Βραζιλία)

thumb|250px|Πανοραμική άποψη της πόλης
Η **Βιτόρια** (πορτογαλικά: *Vitória*) είναι η πρωτεύουσα της πολιτείας Εσπίριτου Σάντου στη Βραζιλία. Σύμφωνα με υπολογισμούς του 2013, η Βιτόρια έχει 348.265 κατοίκους. Βρίσκεται στις δυτικές ακτές του νησιού Βιτόρια έκτασης 45 χλμ² στον κόλπο Εσπιρίτου Σάντου. Είναι η μία από τις τρεις πρωτεύουσες βραζιλιάνικων πολιτειών κτισμένες σε νησιά, με τις άλλες δύο να είναι το Σάο Λουίς και η Φλοριανόπολις.
## Ιστορία
Η πόλη ιδρύθηκε το 1535 από τον Βάσκο Φερνάντες Κουτίνιο, στον οποίο δόθηκε από το πορτογαλικό στέμμα η αρχηγεία του Εσπιρίτου Σάντου. Η πόλη αρχικά βρισκόταν στη θέση της Βίλα Βέλια, αλλά μετακινήθηκε στο νησί Βιτόρια ώστε να είναι πιο ασφαλής από τις επιθέσεις Ιθαγενών και Ευρωπαίων. Οι Πορτογάλοι νίκησαν τους ιθαγενείς Ινδιάνους ύστερα από σφοδρή μάχη τις 8 Σεπτεμβρίου 1551 και κατέλαβαν το νησί, το οποίο ονόμασαν Βιτόρια (νίκη στα πορτογαλικά). Η Βιτόρια έλαβε το καθεστώς πόλης το 1823 και έγινε πρωτεύουσα της νεοσύστατης πολιτείας Εσπιρίτου Σάντου. Η πόλη μετά τον Β΄ΠΠ έγινε το μεγαλύτερο λιμάνι εξαγωγής μεταλλευμάτων σιδήρου της Βραζιλίας και οι αυξανόμενες εξαγωγικές ανάγκες είχαν ως αποτέλεσμα την κατασκευή ενός νέου και μεγαλύτερου λιμανιού λίγο βορειότερα, του Πόρτο ντε Τουμπαράου.
## Οικονομία
Η οικονομία της Βιτόρια βασίζεται στην δραστηριότητα του λιμανιού, το εμπόριο, τις βιομηχανίες, την παροχή υπηρεσιών και τις τουριστικές επιχειρήσεις. Μέσα και κοντά στην πόλη υπάρχουν υφαντουργίες, εργοστάσια παρασκευής κυτταρίνης και ζάχαρης και μικρές κατασκευαστικές επιχειρήσεις. Από το λιμάνι εξάγονται μεταλλεύματα σιδήρου, ατσάλι, χαρτί, κυτταρίνη και καφές. Είναι έδρα του Ομοσπονδιακού Πανεπιστημίου του Εσπιρίτου Σάντου από το 1961 και έδρα ρωμαιοκαθολικού επισκόπου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Πρώτη μάχη του Κομπάντιν

Η **Πρώτη μάχη του Κομπάντιν** (γνωστή και ως η *Πρώτη μάχη της γραμμής Ράσοβα-Κομπάντιν-Τούζλα*) ήταν πολεμικό επεισόδιο που έλαβε χώρα στις 17-19 Σεπτεμβρίου 1916 μεταξύ της 3ης Βουλγαρικής Στρατιάς και της Ρωσορουμανικής Στρατιάς της Δοβρουτσάς. Η μάχη έληξε με την τακτική νίκη της Αντάντ και ανάγκασε τις Κεντρικές Δυνάμεις να τηρήσουν αμυντική στάση μέχρια τα μέσα Οκτωβρίου.

## Δείτε επίσης

*Δεύτερη μάχη του Κομπάντιν

## Παραπομπές



## Πηγές

* 
* 
* 
* 

κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
κατηγορία:Ιστορία της Οθωμανικής Αυτοκρατορίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Ρουμανίας κατά την διάρκεια του Α΄ Παγκοσμίου Πολέμου
κατηγορία:Η Ρωσία κατά τον Α΄ Παγκόσμιο Πόλεμο
κατηγορία:Μάχες του Α' Παγκοσμίου Πολέμου
Κατηγορία:Ιστορία της Δοβρουτσάς
Α΄ Κατηγορία ποδοσφαίρου Ρωσίας

Η **Πρώτη κατηγορία** (ρωσικά: Первый дивизион), γνωστή και ως **Πρωτάθλημα ΦΝΛ** (Первенство ФНЛ), είναι το δεύτερο επίπεδο του συστήματος ποδοσφαιρικών πρωταθλημάτων της Ρωσίας. Ιδρύθηκε το 1992 μετά την πτώση της Σοβιετικής Ένωσης και αντικατέστησε την Α´ κατηγορία ποδοσφαίρου της Σοβιετικής Ένωσης και αποτελείται από 19 ομάδες.

Υπεύθυνη διεξαγωγής του πρωταθλήματος είναι η Εθνική Ποδοσφαιρική Ένωση (ФНЛ), η οποία το 2011 αντικατέστησε την Ένωση Επαγγελματικού Ποδοσφαίρου (ПФЛ). Ανώτατη εποπτική αρχή του πρωταθλήματος αποτελεί η Ρωσική Ποδοσφαιρική Ένωση (РФС).

## Παραπομπές


## Εξωτερικοί σύνδεσμοι
*  
* Football National League στο  LiveResult.Ru

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Ρωσίας
Ορίμπε Περάλτα

Ο **Ορίμπε Περάλτα Μορόνες **(ισπανικά: *Oribe Peralta Morones*) (12 Ιανουαρίου 1984, Τορρεόν) είναι επαγγελματίας Μεξικανός ποδοσφαιριστής που αγωνίζεται στη θέση του επιθετικού για την Αμέρικα και την Εθνική Μεξικού.

## Καριέρα σε συλλόγους
Ξεκίνησε την επαγγελματική του καριέρα με την Μονάρκας Μορέλια το 2003, με την οποία πραγματοποίησε μόνο 2 εμφανίσεις στο πρωτάθλημα, προτού πάρει μεταγραφή για τη Λεόν το 2004 και αργότερα για τη Μοντερρέι το 2006. Στη συνέχεια πήγε με μόνιμη μεταγραφή στη Σάντος Λαγούνα η οποία τον έδωσε δανεικό για ένα χρόνο στην Τσιάπας, όπου είχε μια επιτυχημένη σεζόν. Επιστρέφοντας στη Σάντος Λαγούνα ο Περάλτα έγινε ο βασικός της επιθετικός για τα επόμενα πέντε χρόνια, πραγματοποιώντας πάνω από 200 εμφανίσεις και βρίσκοντας τα δίχτυα 79 φορές. Τον Μάιο του 2014 πήρε μια πολυσυζητημένη μεταγραφή για την Κλουμπ Αμέρικα, τον μεγαλύτερο σύλλογο του Μεξικού, μια μεταγραφή που φημολογείται πως κόστισε $10 εκατομμύρια.

## Καριέρα με την Εθνική
Ο Περάλτα κλήθηκε στην Εθνική Μεξικού για πρώτη φορά το 2005 αλλά δεν έγινε βασικός παρά το 2011, όταν ήταν και ένας από τους τρεις παίκτες άνω των εικοσι δύο ετών της ομάδας του Μεξικού που κατέκτησε τον τίτλο στος Παναμερικανικούς αγώνες του 2011. Σκόραρε δύο φορές στον τελικό του ποδοσφαίρου στους Ολυμπιακούς Αγώνες του 2012 στη νίκη ενάντια στη Βραζιλία, συνεισφέροντας στην κατάκτηση του πρώτου χρυσού μεταλίου για τη χώρα του στο συγκεκριμένο άθλημα . Συμμετέχει στο Παγκόσμιο Κύπελλο της Βραζιλίας, που αποτελεί και την πρώτη του συμμετοχή σε Παγκόσμιο Κύπελλο.

## Παραπομπές


Κατηγορία:Μεξικανοί ποδοσφαιριστές
Κατηγορία:Ποδοσφαιριστές Εθνικής Μεξικού
Κατηγορία:Ποδοσφαιριστές Κλουμπ Λεόν
Κατηγορία:Ποδοσφαιριστές ΚΦ Μοντερρέι
Κατηγορία:Ποδοσφαιριστές Τσιάπας ΦΚ
Κατηγορία:Ποδοσφαιριστές Κλουμπ Σάντος Λαγούνα
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κλουμπ Αμέρικα
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μονάρκας Μορέλια
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΚΟΝΚΑΚΑΦ Γκολντ Καπ
Μέθοδος Κιέλνταλ

Η **μέθοδος Κιέλνταλ** (αγγλ. *Kjeldahl method*) είναι διεθνώς αναγνωρισμένη εργαστηριακή τεχνική ανάλυσης μιγμάτων για τον υπολογισμό της περιεκτικότητας αζώτου και πρωτεϊνών σε ποικιλία οργανικών ενώσεων, που περιλαμβάνει μεταξύ άλλων τρόφιμα, ζωοτροφές, λιπάσματα, λύματα και ορυκτά καύσιμα, και ανόργανων ενώσεων. Η μέθοδος παρουσιάστηκε το 1883 από τον Δανό χημικό Γιόχαν Κιέλνταλ στη Δανική Κοινότητα Χημικών και από τότε εξελίχκε, αλλά κράτησε τιμητικά το όνομά του, και χρησιμοποιείται μέχρι σήμερα.

## Μέθοδος
Η μέθοδος συνίσταται στη θέρμανση ενός δείγματος μείγματος σε θερμοκρασία 360-410 °C με πυκνό θειικό οξύ (H2SO4) το οποίο αποικοδομεί πλήρως το οργανικό δείγμα με οξείδωση για να απελευθερώσει το αναχθέν άζωτο ως θειικό αμμώνιο, (ΝΗ4)2SO4. Καταλύτες όπως π.χ. σελήνιο, Hg2SO4 ή συχνότερα CuSO4, προστίθενται συχνά για να επιταχύνουν την πέψη. Προστίθεται επίσης Na2SO4 για να αυξηθεί το σημείο ζέσεως του H2SO4. Η πέψη ολοκληρώνεται όταν το υγρό διαυγάζετε με την απελευθέρωση των καπνών. Ενδεικτικό σύστημα απόσταξης που συνήθως εφαρμόζεται απεικονίζεται παρακάτω.
300x300εσ375x375εσ

Το άκρο του συμπυκνωτή βυθίζεται σε γνωστό όγκο πρότυπου οξέος. Ένα ασθενές οξύ όπως το βορικό οξύ (H3BO3) χρησιμοποιείται συχνά. Το διάλυμα του δείγματος στη συνέχεια αποστάζεται με μικρή ποσότητα υδροξειδίου του νατρίου (NaOH). Το ΝaΟΗ αντιδρά με το αμμώνιο (ΝΗ4+) σε αμμωνία (NH3). Η συγκέντρωση ιόντων αμμωνίου στο όξινο διάλυμα, και συνεπώς η ποσότητα του αζώτου στο δείγμα, μετράται με τιτλοδότηση. Η τιτλοδότηση γίνεται με ισχυρό οξύ γνωστής συγκέντρωσης. Δεν είναι απαραίτητο να γνωρίζουμε την ακριβή ποσότητα ασθενούς οξέος (π.χ. βορικό οξύ), επειδή δεν παρεμβαίνει στην τιτλοδότηση. Συνεπώς, απαιτείται ένα πρότυπο διάλυμα (π.χ. HCl) στην τιτλοδότηση. Ένας από τους κατάλληλους δείκτες για αυτές τις αντιδράσεις τιτλοδότησης είναι ο δείκτης του Tashiro.

Στην πράξη, η ανάλυση αυτή είναι σε μεγάλο βαθμό αυτοματοποιημένη. Ειδικοί καταλύτες επιταχύνουν την αποσύνθεση. Αρχικά, ο καταλύτης επιλογής ήταν το οξείδιο του υδραργύρου, ωστόσο, ενώ ήταν πολύ αποτελεσματικό, οι ανησυχίες για την υγεία οδήγησαν στην αντικατάστασή του από θειικό χαλκό. Ο θειικός χαλκός δεν ήταν τόσο αποτελεσματικός όσο το οξείδιο του υδραργύρου και απέδωσε χαμηλότερα αποτελέσματα πρωτεΐνης. Σύντομα συμπληρώθηκε με διοξείδιο του τιτανίου, το οποίο είναι σήμερα ο εγκεκριμένος καταλύτης σε όλες τις μεθόδους ανάλυσης πρωτεϊνών στις επίσημες μεθόδους.

## Εφαρμογή

### Περιεκτικότητα σε άζωτο (%)
\%N={(V_f-V_0)\times F\times c\times f\times14.007\over m\times1000}\times100\%

Όπου Vf  ισοδύναμος όγκος, V0 ισοδύναμος όγκος τυφλού, F μοριακός παράγοντας αντίδρασης (1 = HCl, 2 = H2SO4), c μοριακότητα τιτλοδότη, f παράγοντας τιτλοδότη και m μάζα δείγματος σε g.

### Περιεκτικότητα σε πρωτεΐνη (%)
\%P=\%N\times6.25

Κατηγορία:Αναλυτική χημεία
Τερεζίνα

Η **Τερεζίνα** (*Teresina*) είναι πρωτεύουσα και μεγαλύτερη πόλη της πολιτείας Πιαουί, στη βορειοανατολική Βραζιλία. Σύμφωνα με υπολογισμούς του 2013, η Τερεζίνα έχει 836.474 κατοίκους και είναι η 19η πολυπληθέστερη πόλη στη χώρα. Μαζί με το Τίμον στο Μαρανιάο σχηματίζουν ένα πολεοδομικό συγκρότημα με σχεδόν ένα εκατομμύριο κατοίκους. Ανάμεσα στην Τερεζίνα και το Τίμον ρέει ο ποταμός Παρναΐμπα, ένας από τους μεγαλύτερους της περιοχής, ενώ κοντά στην Τερεζίνα είναι και ο Ρίο Πότι. Σε αντίθεση της υπόλοιπες πρωτεύουσες πολιτειών της βορειοανατολικής Βραζιλίας που είναι παραθαλάσσιες, η Τερεζίνα βρίσκεται στην ενδοχώρα, 354 χιλιόμετρα από το λιμάνι Παρναΐμπα στις εκβολές του ποταμού.
## Ιστορία
Η Τερεζίνα δημιουργήθηκε το 1852 ως Βίλα Νόβα ντο Πότι (Vila Nova do Poty) για να αντικαταστήσει το Οέιρας ως πρωτεύουσα της πολιτείας, επειδή η θέση της στον ποταμό Παρναΐμπα διευκόλυνε την πρόσβαση. Ήταν η πρώτη πόλη που σχεδιάστηκε στη Βραζιλία. Η πόλη πήρε το όνομα Τερεζίνα από την αυτοκράτειρα Τερέζα Κριστίνα, σύζυγο του αυτοκράτορα Πέδρο Β΄.

## Οικονομία
Η οικονομία της πόλης βασίζεται στην βιομηχανία και το εμπόριο. Στην πόλη υπάρχουν εργοστάσια παραγωγής ζάχαρης και σαπουνιών, υφαντουργίες, αποστακτήρια και πριονιστήρια. Επίσης είναι κέντρο εξαγωγής κτηνοτροφικών και αγροτικών προϊόντων. Η πόλη συνδέεται σιδηροδρομικώς με το Σάο Λουίς και ακτοπλοϊκώς με την Παρναΐμπα. Επίσης διαθέτει αεροδρόμιο. Από το 1989 λειτουργεί μετρό στην πόλη με 9 σταθμούς και συνολικό μήκος 13,5 χιλιόμετρα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Κάμπο Γκράντε

thumb|250px|Άποψη της πόλης
Το **Κάμπο Γκράντε** (πορτογαλικά: *Campo Grande*, προφορά: [ˈkɐ̃pu ˈɡɾɐ̃dʒi]) είναι πρωτεύουσα και μεγαλύτερη πόλη της βραζιλιάνικης πολιτείας Μάτου Γκρόσου ντου Σουλ. Σύμφωνα με υπολογισμούς του 2013, έχει 832.350 κατοίκους. Ο δήμος έχει έκταση 8.096,051 τετραγωνικά χιλιόμετρα. Βρίσκεται σε υψόμετρο 540 μέτρων. Η πόλη βρίσκεται στο σημείο όπου διασταυρώνονται οι δρόμοι από τις  μεγάλες αγροτικές εκτάσεις στην ενδοχώρα με το Σάο Πάολο. Ιδρύθηκε το 1877 ως μικρό χωριό και στη συνέχεια λόγω της ευνοϊκής θέσης της αναπτύχθηκε πολύ γρήγορα. Αναγνωρίστηκε ως δήμος το 1899. Μετά το διαχωρισμό της πολιτείας Μάτο Γκρόσο το 1977, το Κάμπο Γκράντε έγινε πρωτεύουσα της νέας πολιτείας Μάτο Γκρόσο ντου Σουρ, που καταλαμβάνει το νότιο τμήμα της αρχικής πολιτείας.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βραζιλίας
Μπλε Δωμάτιο

Το ***Μπλε Δωμάτιο*** (γαλλικά: ***La Chambre Bleue***) είναι πίνακας που φιλοτεχνήθηκε από τον Πάμπλο Πικάσο το 1901 κατά τη διάρκεια της μπλε περιόδου. Το έργο απεικονίζει μια γυναίκα που πλένεται στο στούντιο του Ισπανού ζωγράφου. Τα έργα αυτής της περιόδου χαρακτηρίζονται από τις μπλε και μπλε-πράσινες αποχρώσεις και συμβολίζουν μία συναισθηματικά φορτισμένη περίοδο της ζωής του. Το έργο *Μπλε Δωμάτιο* ανήκει στην συλλογή του μουσείου The Collection Phillips της Ουάσιγκτον από το 1927.

Το 2014 οι εμπειρογνώμονες και οι συντηρητές του μουσείου, με την χρήση της τεχνολογίας υπέρυθρων ακτίνων, ανακάλυψαν ότι κάτω από την επιφάνεια του πίνακα βρίσκεται ένα άλλο έργο του Πικάσο. Οι συντηρητές του μουσείου υποψιάζονταν από το 1954 πως μπορεί να υπάρχει ένας άλλος πίνακας κάτω από την επιφάνειά του, γιατί οι πινελιές δεν ταίριαζαν με τη σύνθεση του έργου. Το επιβεβαίωσαν την δεκαετία του 1990, όταν με την χρήση ακτίνων Χ ανακάλυψαν κρυμμένη κάτω από τον κύριο πίνακα μια ασαφή εικόνα.

Το έργο αποτέλεσε αντικείμενο έρευνας από το 2008 για τους ειδικούς από το μουσείο The Phillips Collection, την Εθνική Γκαλερί Τέχνης, το Πανεπιστήμιο Cornell και το Μουσείο Winterthur. Από την τεχνική του ανάλυση προέκυψε πως ο πίνακας ζωγραφίστηκε πιθανότατα λίγο πριν το *Μπλε Δωμάτιο*.
μικρογραφία|300px|Το έργο που αποκαλύφθηκε κάτω από τον πίνακα ''Μπλε Δωμάτιο''
Στον πίνακα που αποκαλύφθηκε απεικονίζεται ενός γενειοφόρος άνδρας με παπιγιόν που στηρίζει το πρόσωπο του στο χέρι του και στα δάχτυλα του φέρει τρία δαχτυλίδια.

Σύμφωνα με την επιμελήτρια Susan Behrends Frank, ο Πικάσο είχε την ανάγκη της άμεσης υλοποίησης των εικαστικών ιδεών του. Συχνά χρησιμοποιούσε χαρτόνια αφού δεν μπορούσε να αντέξει οικονομικά την αγορά νέων καμβάδων κάθε φορά που είχε μία έμπνευση.

Ωστόσο δεν είναι η πρώτη φορά που μια κρυφή εικόνα αποκαλύπτεται κάτω από ένα έργο τέχνης του Πικάσο. Μια τεχνική ανάλυση του πίνακα "La Vie" που βρίσκεται στο Cleveland Museum of Art και ανήκει κι αυτός στην μπλε περίοδο αποκαλύπτει πως κάτω από τον βασικό πίνακα βρίσκεται η εικόνα ενός άνδρα με μουστάκι.

## Παραπομπές


Κατηγορία:Πίνακες του Πάμπλο Πικάσο
Κατηγορία:Πίνακες του 1901
Λιγκ 1 Σκωτίας

Η Λιγκ Ουάν είναι το τρίτο επίπεδο ποδοσφαίρου στην Σκωτία. Ιδρύθηκε το 2013. Μέχρι  την σεζόν 2012-13 αποτελούσε την Δέυτερη κατηγορία ποδοσφαίρου στην Σκωτία 
ώσπου έγινε η Αναδιόρθωση. Οι ομάδες που συμμετέχουν είναι 10. Στο πρωτάθλημα ισχυεί ότι ο πρώτος της βαθμολογίας ανεβαίνει άμεσα στην Τσαμπιονσίπ, ο 2ος ο 3ος και ο 4ος παίζουν μπαράζ ενώ η τελευταία ομάδα υποβιβάζεται και η προτελευταία παίζει μπαράζ παραμονής.

Οι ομάδες της Σεζόν 2014-2015 είναι:
*Ερντριονιάνς
*Έιρ
*Ντανφέρμλιν
*Φόρφαρ
*Πίτερχεντ
*Στενχάουσμιουρ
*Μόρτον
*Στέρλινγκ Αλμπιον
*Στρανράερ
*Μπρέχιν

## Δείτε επίσης

Πρέμιερ Λιγκ Σκωτίας
Τσάμπιονσιπ Σκωτίας
Λιγκ 2 Σκωτίας
Ερασιτεχνικό Πρωτάθλημα Ποδοσφαίρου της Σκωτίας

## Εξωτερικοί σύνδεσμοι
*

Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Ποδοσφαιρικές διοργανώσεις Σκωτίας
Λιγκ 2 Σκωτίας

Η **Λιγκ Του Σκωτίας** είναι το τέταρτο επίπεδο ποδοσφαίρου στην Σκωτία. Ιδρύθηκε το 2013. Αντικαταστάθηκε από τη Λιγκ Θρι Σκωτίας η οποία με την αναδιόρθωση καταργήθηκε. Σύμφωνα με την Ομοσπονδία ποδοσφαίρου της Σκωτίας, προβιβάζεται άμεσα η πρωταθλήτρια, ενώ οι 3 επόμενες ομάδες παίζουν μπαράζ ανόδου. Επίσης, καμία ομάδα δεν υποβιβάζεται στο ερασιτεχνικό πρωτάθλημα. Η ομοσπονδία έχει δικαίωμα να υποβιβάσει μία ομάδα μόνο αν τερμάτισε συνεχής χρονιές στην τελευταία θέση. Για την σεζόν 2014-15 η τελευταία ομάδα θα παίξει μπαράζ παραμονής με μία ομάδα από τις ερασιτεχνικές κατηγορίες και αν χάσει τότε υποβιβάζεται και προβιβάζεται η ερασιτεχνική ομάδα.

Οι ομάδες της σεζόν 2014-15 είναι:

* Άλπιον Ρόβερς ΦΚ
* Άνναν Αθλέτικ ΦΚ
* Μπέργουικ ΦΚ
* Κλάιντ ΦΚ
* ίστ Στέρλινγκ ΦΚ
* Έλγκιν Σίτι ΦΚ
* Μοντρόουζ ΦΚ
* Αμπρόουθ ΦΚ
* Κουίνς Πάρκ ΦΚ
* Ίστ Φάιερ

## Εξωτερικοί σύνδεσμοι
*http://spfl.co.uk/

Κατηγορία:Ποδοσφαιρικές διοργανώσεις Σκωτίας
Κατηγορία:Εθνικά πρωταθλήματα ποδοσφαίρου Δ΄ επιπέδου
Κατηγορία:Πρωταθλήματα ποδοσφαίρου τέταρτης κατηγορίας στην Ευρώπη
Λαϊκό Κόμμα (Πορτογαλία)

Το **Δημοκρατικό και Κοινωνικό Κέντρο - Λαϊκό Κόμμα** (πορτ. Centro Democrático e Social – Partido Popular, συντομογραφία **CDS-PP**) είναι ένα πορτογαλικό συντηρητικό και χριστιανοδημοκρατικό πολιτικό κόμμα. Στα ψηφοδέλτια εμφανίζεται ως **Λαϊκό Κόμμα**.

Το κόμμα ιδρύθηκε στις 19 Ιουλίου 1974 κατά τη διάρκεια της Επανάστασης των Γαρυφάλλων. Στις εκλογές του 1975, το κόμμα κέρδισε 16 από τις συνολικά 230 έδρες της πορτογαλικής Συνέλευσης της Δημοκρατίας, αυξάνοντας, στις εκλογές του 1976, τον αριθμό των εδρών του σε 42. Το κόμμα συμμετείχε σε έναν βραχύβιο κυβερνητικό συνασπισμό με το Σοσιαλιστικό Κόμμα προτού ενταχθεί στον κεντροδεξιό συνασπισμό Δημοκρατική Συμμαχία. Επίσης, το κόμμα συμμετείχε σε κυβερνητικούς συνασπισμούς με το Σοσιαλδημοκρατικό Κόμμα από το 1980 μέχρι το 1983 και από το 2002 μέχρι το 2005. Στις εκλογές του 2009, το κόμμα κέρδισε 21 έδρες, τις περισσότερες από τις εκλογές του 1985, ενώ στις εκλογές του 2011 κέρδισε 24 έδρες, συμμετέχοντας εκ νέου σε κυβερνητικό συνασπισμό με το Σοσιαλδημοκρατικό Κόμμα.

Σημερινός ηγέτης του κόμματος είναι ο Νούνο Μέλο. Το κόμμα είναι μέλος του Ευρωπαϊκού Λαϊκού Κόμματος και της Διεθνούς Δημοκρατικής Ένωσης. Οργανώσεις που συνδέονται με το κόμμα είναι η Λαϊκή Νεολαία και η Ομοσπονδία Χριστιανοδημοκρατών Εργατών.

## Παραπομπές


Κατηγορία:Πορτογαλικά πολιτικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα
Ερασιτεχνικό Πρωτάθλημα Ποδοσφαίρου της Σκωτίας

Το ερασιτεχνικό πρωτάθλημα ποδοσφαίρου στην Σκωτία αποτελεί  το 5ο, 6ο και 7ο επίπεδο ποδοσφαίρου στην Σκωτία. Εώς την περίοδο 2013-14 καμία ομάδα δεν μπορούσε να προβιβαστεί στις επαγγελματικές κατηγορίες. Από την σεζόν 2014-15 οι πρωταθλητές των 2 ομίλων, Χάιλαντ Φούτμπολ Λίγκ και της Λόουλαντ Φούτμπολ Λίγκ παίζουν μεταξύ τους αγώνες μπαράζ και ο νικητής αγωνίζεται σε νέους αγώνες μπαράζ με τον τελευταίο της Λίγκ 2
Αποτελείται από 3 κατηγορίες:
*Το 5ο επίπεδο που αποτελείται από 2 ομίλους:
Χάιλαντ Φούτμπολ Λίγκ(18 ομάδες)
Λόουλαντ Φούτμπολ Λίγκ(14 ομάδες)
*Το 6ο επίπεδο που αποτελείται επίσης από δύο ομίλους:
Πρέμιερ Ανατολικής Φούτμπολ Λίγκ(9 ομάδες)
Νότια Φούτμπολ Λίγκ(14 ομάδες)
*Το 7ο επίπεδο που αποτλείται από ένα όμιλο:
Πρώτη Ανατολικής Φούτμπολ Λίγκ

## Εξωτερικοί σύνδεσμοι
http://www.scottishfa.co.uk/

Κατηγορία:Ποδοσφαιρικές διοργανώσεις Σκωτίας
Πορτογαλικό Κομμουνιστικό Κόμμα

Το **Πορτογαλικό Κομμουνιστικό Κόμμα** (πορτ. *Partido Comunista Português*, συντομογραφία **PCP**), είναι  ένα πορτογαλικό κομμουνιστικό κόμμα. Το κόμμα είναι Μαρξιστικό-Λενινιστικό και η οργάνωσή του βασίζεται στον δημοκρατικό συγκεντρωτισμό. Επίσης, αυτοχαρακτηρίζεται ως πατριωτικό και διεθνιστικό.

Το κόμμα ιδρύθηκε το 1921 ως το πορτογαλικό παράρτημα της Κομμουνιστικής Διεθνούς. Κατά τη δεκαετία του 1920, το κόμμα τέθηκε εκτός νόμου ύστερα από το πραξικόπημα της 28ης Μαΐου 1926 και έπαιξε σημαντικό ρόλο στην αντίθεση στο δικτατορικό καθεστώς του Αντόνιο ντε Ολιβέιρα Σαλαζάρ. Κατά την περίοδο της δικτατορίας που διήρκεσε για πέντε δεκαετίες, πολλά μέλη του κόμματος ζούσαν σε καθεστώς μυστικότητας υπό την απειλή των συλλήψεων, των βασανισμών και των δολοφονιών. Μετά την αναίμακτη Επανάσταση των Γαρυφάλλων του 1974, η οποία ανέτρεψε το δικτατορικό καθεστώς, τα 36 μέλη της κεντρικής επιτροπής του κόμματος είχαν βιώσει, αθροιστικά, πάνω από 300 χρόνια φυλάκισης.

Μετά το τέλος της δικτατορίας, το Πορτογαλικό Κομμουνιστικό Κόμμα μετατράπηκε σε σημαντική πολιτική δύναμη της χώρας, ενώ ασκεί ιδιαίτερη επιρροή στην εργατική τάξη της Πορτογαλίας. Παρά το γεγονός ότι το κόμμα έχασε σημαντικό μέρος της επιρροής του μετά την πτώση του ανατολικού μπλοκ, παραμένει δημοφιλές σε σημαντική μερίδα του πορτογαλικού πληθυσμού, ιδιαίτερα στις αγροτικές περιοχές του Αλεντέζου και του Ριμπατέζου, καθώς και στις βιομηχανικές περιοχές γύρω από τη Λισαβόνα και το Σετούμπαλ, όπου και έχει υπό τον έλεγχό του διάφορους δήμους.

Το κόμμα εκδίδει την εβδομαδιαία εφημερίδα Avante! από το 1931, ενώ η νεολαία του κόμματος είναι η Πορτογαλική Κομμουνιστική Νεολαία, η οποία είναι μέλος της Παγκόσμιας Ομοσπονδίας Δημοκρατικών Νεολαιών.

## Παραπομπές


## Εξωτερικοί σύνδεσμοι
* 

Κατηγορία:Πορτογαλικά πολιτικά κόμματα
Κατηγορία:Κομμουνιστικά κόμματα